எழுவாயுருபு திரிபில்பெயரே (நன். 295). நாவன்மை = நா + வன்மை  பேச்சாளர்களிலேயே அண்ணாதுரையிடந்தான் நாவன்மை மட்டுமல்ல, எந்தக் கருத்தையும் கேட்கத் தூண்டும் வகையில் அழகாகவும் கடூரமின்றியும் சொல்லும் திறனும் இருந்திருக்கிறது (நினைவுகளின் தடத்தில், வெங்கட் சுவாமிநாதன்) நாவன்மை என்பதுவும் செந்தமிழை நலிப்பதற்கோ? நாணி லாரோ? (புலவர், தமிழியக்கம், பாவேந்தர் பாரதிதாசன்) பேச்சாற்றல் = பேச்சு + ஆற்றல்   திரு.வி.க ஒரு தலைசிறந்த மேடைப் பேச்சாளர். மடைதிறந்த வெள்ளமென, உணர்ச்சியும், எழுச்சியும் எழுப்பும், கருத்தாழமுள்ள பல உரைகளை அவர் நிகழ்த்தியிருக்கிறார். கட்டிப்போடுகின்ற பேச்சாற்றல் கொண்டவர் அவர். கேட்பாரைப் பிணிக்கும் தன்மையுடன், கேளாரையும் கேட்க விரும்ப வைக்கும் வகையினதாய், மாற்றாரையும் மயக்கி தன்வசம் ஈர்க்கும் வண்ணம் அமைந்தவை அவருடைய மேடைப் பேச்சுக்கள். (தமிழ்த் தென்றல் திரு.வி.க, ப குருநாதன், திண்ணை)